Likumprojekts

**Grozījumi Sabiedriskā labuma organizāciju likumā**

Izdarīt Sabiedriskā labuma organizāciju likumā (Latvijas Republikas Saeimas un Ministru Kabineta Ziņotājs, 2004, 14., 21. nr.; 2008, 16. nr.; Latvijas Vēstnesis, 2009, 205. nr.) šādus grozījumus:

1. 5. pantā:

izteikt ievaddaļas pirmo teikumu šādā redakcijā:

"Valsts ieņēmumu dienests uztur un publicē sabiedriskā labuma organizāciju reģistru savā tīmekļvietnē.";

papildināt pantu ar 5. punktu šādā redakcijā:

"5) sabiedriskā labuma organizācijas nosaukumu, reģistrācijas numuru un adresi."

1. 6. pantā:

papildināt otro daļu pēc vārda "izlietojuma" ar vārdiem "un saņemtā pakalpojuma";

izteikt trešo un ceturto daļu šādā redakcijā:

"(3) Komisijas darbību nodrošina Valsts ieņēmumu dienests, tai skaitā sagatavojot atzinumu projektus un citus dokumentus un fiksējot komisijas sēdes audioierakstā.

(4) Komisijas nolikumu apstiprina Ministru kabinets.";

papildināt pantu ar sesto daļu šādā redakcijā:

"(6) Komisijas personālsastāvu apstiprina Valsts ieņēmumu dienesta ģenerāldirektors."

1. 7. pantā:

izteikt pirmo daļu šādā redakcijā:

"(1) Biedrība, nodibinājums vai reliģiskā organizācija, kas vēlas iegūt sabiedriskā labuma organizācijas statusu, iesniedz Valsts ieņēmumu dienestā iesniegumu par sabiedriskā labuma organizācijas statusa piešķiršanu. Papildu darbības jomu sabiedriskā labuma biedrībai, nodibinājumam vai reliģiskai organizācijai piešķir saskaņā ar kārtību, kādā piešķir sabiedriskā labuma organizācijas statusu.";

papildināt trešo daļu ar 8. punktu šādā redakcijā:

"8) iepriekšējā gada darbības pārskats un turpmākās darbības plāns.";

papildināt pantu ar 3.1daļu šādā redakcijā:

"(31) Ja biedrība, nodibinājums vai reliģiskā organizācija, kas pretendē uz sabiedriskā labuma organizācijas statusu, ir iesniegusi papildu dokumentus vai ziņas, par kurām ir nepieciešams atkārtots komisijas atzinums, jautājumu par sabiedriskā labuma organizācijas statusa piešķiršanu atkārtoti izskata tuvākajā komisijas sēdē, bet ne vēlāk kā 30 dienu laikā no dienas, kad iegūta papildu informācija.";

papildināt ceturtās daļas 1. punktu pēc vārda "darbību" ar vārdiem "un tā vismaz vienu gadu pēc tās dibināšanas ir darbojusies kādā no sabiedriskā labuma darbības jomām";

papildināt ceturto daļu ar 3. punktu šādā redakcijā:

"3) biedrība, nodibinājums vai reliģiskā organizācija ir iesniegusi gada pārskatu par visiem tās darbības gadiem, iepriekšējā gada darbības pārskatu un turpmākās darbības plānu, ja atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums tos sagatavot.";

izslēgt piektajā daļā vārdu "attiecīgo";

papildināt sesto daļu pēc vārda "izlietojumu" ar vārdiem "un saņemto pakalpojumu";

papildināt pantu ar 6.1 daļu šādā redakcijā:

"(61) Ja komisijai rodas šaubas par biedrības, nodibinājuma vai reliģiskās organizācijas atbilstību konkrētai sabiedriskā labuma organizācijas darbības jomai, Valsts ieņēmumu dienests pieprasa attiecīgās institūcijas atzinumu.";

izslēgt astoto, devīto un desmito daļu.

1. 8. pantā:

izslēgt pirmās daļas 4. punktu;

papildināt pantu ar 1.1, 1.2, 1.3 un 1.4daļu šādā redakcijā:

"(11) Valsts ieņēmumu dienests var pieņemt lēmumu par atteikumu piešķirt sabiedriskā labuma organizācijas statusu bez komisijas motivēta atzinuma, ja:

1. biedrība, nodibinājums vai reliģiskā organizācija 30 dienu laikā pēc Valsts ieņēmumu dienesta rakstveida pieprasījuma paziņošanas nav iesniegusi šā likuma 7. panta otrajā daļā minētos dokumentus;
2. biedrība, nodibinājums vai reliģiskā organizācija nav iesniegusi kādu darbības gada pārskatu un atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums to sagatavot, iepriekšējā gada darbības pārskatu un turpmākās darbības plānu.

(12) Valsts ieņēmumu dienests lēmumu par atteikumu piešķirt sabiedriskā labuma organizācijas statusu biedrībai, nodibinājumam vai reliģiskai organizācijai, kas ir iesniegusi šā likuma 7. panta pirmajā daļā paredzēto iesniegumu, pieņem bez komisijas motivēta atzinuma, ja valsts drošības iestāde ir konstatējusi riskus valsts drošības interesēm, ko rada attiecīgās sabiedriskā labuma organizācijas darbība un tās darbības mērķi, un par tiem sniegusi atzinumu Valsts ieņēmumu dienestam.

(13) Valsts ieņēmumu dienests var lūgt komisijai atkārtoti sniegt atzinumu, ja lēmuma sagatavošanas laikā konstatē apstākļus, kas varēja ietekmēt komisijas atzinumu.

(14) Valsts ieņēmumu dienesta pienākums ir informēt komisiju par Valsts ieņēmumu dienesta pieņemtajiem lēmumiem saistībā ar atteikumu piešķirt sabiedriskā labuma organizācijas statusu, ja šie lēmumi pieņemti bez komisijas atzinuma.";

izslēgt trešo daļu.

1. 9. pantā:

papildināt pirmo daļu pēc vārda "līdzekļi" ar vārdiem "vai pakalpojums" un pēc vārda "nodod" ar vārdiem "vai sniedz";

papildināt otro daļu pēc vārda "līdzekļi" ar vārdiem "vai sniegtais pakalpojums".

1. Papildināt 10. panta pirmās daļas otro teikumu pēc vārda "nodošana" ar vārdiem "un pakalpojuma sniegšana".
2. 11. pantā:

papildināt panta nosaukumu pēc vārda "izlietošanas" ar vārdiem "un pakalpojuma saņemšanas";

papildināt pirmo daļu pēc vārda "līdzekļus" ar vārdiem "un pieņemt pakalpojumus atbilstoši";

papildināt piekto daļu pēc vārda "līdzekļus" ar vārdiem "vai saņemto pakalpojumu izmantot";

izteikt sesto daļu šādā redakcijā:

"(6) Sabiedriskā labuma organizācija drīkst bez atlīdzības nodot tai ziedoto mantu vai finanšu līdzekļus, kā arī saņemt pakalpojumu tikai uz rakstveida līguma pamata. Līgumā arī norāda:

1. mantas un finanšu līdzekļu izlietojuma vai saņemtā pakalpojuma mērķi, kas saistīts ar tām sabiedriskā labuma darbībām, kuras minētas lēmumā par sabiedriskā labuma organizācijas statusa piešķiršanu attiecīgai organizācijai;
2. tās personas atbildību par tai nodotās mantas vai finanšu līdzekļu izlietošanu un saņemtā pakalpojuma izmantošanu atbilstoši līguma noteikumiem, kura saņem sabiedriskā labuma organizācijai ziedoto mantu, finanšu līdzekļus vai pakalpojumu;
3. sabiedriskā labuma organizācijas pienākumu uzraudzīt, lai persona, kurai tā nodod mantu, finanšu līdzekļus vaikura saņem pakalpojumu, to pilnībā izlietotu līgumā paredzētajiem mērķiem, kā arī sabiedriskā labuma organizācijas tiesības atgūt nodoto mantu vai finanšu līdzekļus, ja persona neizmanto no sabiedriskā labuma organizācijas saņemto mantu, finanšu līdzekļus vaipakalpojumu atbilstoši līgumā paredzētajiem mērķiem."
4. 13. pantā:

izteikt pirmo daļu šādā redakcijā:

"(1) Sabiedriskā labuma organizācija katru gadu līdz 31. martam iesniedz Valsts ieņēmumu dienesta elektroniskajā deklarēšanas sistēmā iepriekšējā gada darbības pārskatu un turpmākās darbības plānu.";

papildināt pantu ar 3.1, 3.2 un 3.3 daļu šādā redakcijā:

"(31) Valsts ieņēmumu dienestam ir tiesības no valsts vai pašvaldības iestādes, sabiedriskā labuma organizācijas un biedrības, nodibinājuma vai reliģiskās organizācijas pieprasīt papildu dokumentus, informāciju vai ziņas, kas attiecas uz konkrētās sabiedriskā labuma organizācijas darbību. Pieprasītie papildu dokumenti, informācija vai ziņas iesniedzami Valsts ieņēmumu dienestā 30 dienu laikā.

(32) Valsts ieņēmumu dienestam ir tiesības nodot komisijai atkārtotai izskatīšanai šā likuma 13. panta trešajā daļā norādītos dokumentus, ja tā rīcībā ir jauna informācija par sabiedriskā labuma organizācijas darbību vai mantas un finanšu līdzekļu izlietošanu.

(33) Valsts ieņēmumu dienests nodrošina administratīvo aktu izdošanas, uzraudzības un kontroles funkciju veikšanu.";

izteikt piekto daļu šādā redakcijā:

"(5) Valsts ieņēmumu dienests, pamatojoties uz izmaiņām, kas izdarītas Uzņēmumu reģistra attiecīgajos reģistros par sabiedriskā labuma organizācijas nosaukuma vai adreses maiņu, aktualizē informāciju Sabiedriskā labuma organizāciju reģistrā.";

papildināt pantu ar sesto daļu šādā redakcijā:

"(6) Sabiedriskā labuma organizācijai pēc Valsts ieņēmumu dienesta pieprasījuma ir pienākums sniegt neiesniegto informāciju par saņemto ziedojumu izlietojumu, un informācijai jābūt sagatavotai tā, lai nodrošinātu ziedojumu izlietojuma izsekojamību līdz gala labuma guvējam un caurskatāmību."

1. 14. pantā:

aizstāt pirmās daļas 1. punktā vārdu "tām" ar vārdiem "vai saņemtais pakalpojums neatbilst tai";

papildināt pirmo daļu ar 8. un 9. punktu šādā redakcijā:

"8) biedrība, nodibinājums vai reliģiskā organizācija pēc Valsts ieņēmumu dienesta rakstveida pieprasījuma 30 dienu laikā nav iesniegusi pieprasīto informāciju un dokumentus;

9) biedrība, nodibinājums vai reliģiskā organizācija nav iesniegusi gada pārskatu, kādu iepriekšējā gada darbības pārskatu un turpmākās darbības plānu, ja atbilstoši normatīvo aktu prasībām biedrībai, nodibinājumam vai reliģiskajai organizācijai bija pienākums tos sagatavot.";

papildināt pantu ar 1.1 daļu šādā redakcijā:

"(11) Valsts ieņēmumu dienests pieņem lēmumu par sabiedriskā labuma organizācijas statusa atņemšanu, ja valsts drošības iestāde ir konstatējusi riskus valsts drošības interesēm, ko rada sabiedriskā labuma organizācijas darbība un darbības mērķi, un par tiem sniegusi atzinumu Valsts ieņēmumu dienestam.";

izteikt ceturto daļu šādā redakcijā:

"(4) Šā panta pirmās daļas 1., 2., 4., 6., 7., 8., 9. punktā un 1.1 daļā minētajos gadījumos Valsts ieņēmumu dienests lēmumu par sabiedriskā labuma organizācijas statusa atņemšanu pieņem bez iepriekšēja brīdinājuma.";

papildināt pantu ar 4.1 daļu šādā redakcijā:

"(41) Valsts ieņēmumu dienesta pienākums ir informēt komisiju par Valsts ieņēmumu dienesta pieņemtajiem lēmumiem par sabiedriskā labuma organizācijas statusa atņemšanu, ja tie pieņemti bez komisijas atzinuma.";

izslēgt sesto un septīto daļu.

10. Papildināt likumu ar 15.1pantu šādā redakcijā:

"**15.1 pants. Valsts ieņēmumu dienesta izdoto dokumentu paziņošana**

(1) Valsts ieņēmumu dienesta izdoto administratīvo aktu (arī nelabvēlīgu administratīvo aktu), dokumentus un citu informāciju biedrībai, nodibinājumam un reliģiskajai organizācijai paziņo, izmantojot Valsts ieņēmumu dienesta elektroniskās deklarēšanas sistēmu, vienlaikus par to nosūtot informāciju uz biedrības, nodibinājuma un reliģiskās organizācijas elektroniskās deklarēšanas sistēmā norādīto elektroniskā pasta adresi un oficiālo elektronisko adresi, ja nodokļu maksātājam ir aktivizēts oficiālās elektroniskās adreses konts.

(2) Valsts ieņēmumu dienesta izdotais administratīvais akts (arī nelabvēlīgs administratīvais akts), dokumenti un cita informācija uzskatāma par paziņotu otrajā darba dienā pēc tās ievietošanas Valsts ieņēmumu dienesta elektroniskās deklarēšanas sistēmā."

Likums stājas spēkā 2019. gada 1. jūlijā.

Finanšu ministre

Dana Reizniece-Ozola